Amsterdam

Amsterdam ète 'a capitale e 'a cchiù granna cetata de le Pajèsere Vasce, jndr'â provinge de ll'Olanne Settendrionale. 'U comune de Amsterdam tène 755.269 jàvitande (ad 'u 30 ottommre 2008) de cchiù de 170 nazionaletate, mendre 'a popolazzione ca jàvite jndr'â ll'aree metropolitane jè de cirche 1.450.000 crestiáne. L'aree a 'u cindre d'a cetata circunnate da le canale d'u XII sèchele jè da 'u 2010 Patrimonie de ll'Unesco, 'Ndroduzione 'A cetata se iacchie jndr'â Ranstad Holland e jè amministrate no sulamènde da 'u sinnache e da 'u conziglie comunale cendrale (Centraal [Stads]Bestuur) me jè pure scucchiáte jndre sètte vanne cettadine/circoscrizione (Stadsdelen), ca tènene le lòre proprije conzigle (Stadsdeelraad). Totte le decisione d'u luèche sonde ppegghiàte da quiste conzigle circoscrizionale e sule le cchiù 'mbortande decisione 'mbrastrutturale sonde delegate a ll'amministrazione prengepále. Oltre ad 'u cendre d'a cetata (Centrum), 'a municipaletata combrenne le seguende circoscrizione: Noord, West, Nieuw-West, Zuid, Oost e Zuidoost. 'Ô Zuidoost combrenne 'u quartiere canosciute cumme Bijlmer, ('ndruche pure Disastre de Bijlmer). Amsterdam Noord jè scucchiáte d'a vanne rumanènde d'a cetata d'a vije d'acque, 'u Canale d'u Mare d'u Nord. Amsterdam tène une de le cchiù grannde cendre renascimendale de totte l'Europe. 'Nu munne de costruzione ca resalene ad 'u periode 'mbrà 'u XVI e XVII sèchele, canosciute pure cumme Etata de ll'Ore, sonde ôsce a die conziderate monumènde storeche e sonde acchiate 'ndorne a 'na serie de canale mmienzecircolare. Quiste circunnane 'u viècchije puèrte ca 'nu timbe ère affacciate sus 'ô Zuiderzee, ôsce scucchiáte d'a vanne rumanènde d'u mare apirte e canosciute c'u nome de IJsselmeer o laghe IJssel. 'A cetata jè famuse pe' ospità 'u Rijksmuseum (musèe statale), 'u musèe Van Gogh, 'u Concertgebouw, 'u Rembrandt House Museum, 'a case de Anna Frank, 'u monumènde ad 'a memorie de le omosessuale accise jndr'â lle cambe de sterminie nazziste e 'nu numere granne assaje de biciclette. Amsterdam jè pure famuse p'u suve quartiere a luce russe, De Wallen, e le suve numerose coffee shops autorizzate ad 'a vennete d'a cannabis e de derivate d'a marijuane. 'A prostituzione jè legale jndr'â lle Pajèsere Vasce: cci 'a esercite jè conziderate 'nu franghe professioniste e jè tassate cumme qualsiase otre 'mbrennetore. 'A cannabis 'nvece non g'ète legale, pur ce jè tollerate; 'stù fatte segnefeche ca 'a vennete de 'na quandetata cchiù vasce a lle cinghe gramme pe' crestiáne ed 'u possesse de quandetate fine a trende gramme no ge sonde perseguite d'a legge. Storie Amsterdam jè nasciùte jndr'ô XIII sèchele da 'nu piccele villagge de pescatore acchiate 'nzeccate a 'na dighe (dam) sus a 'u jume Amstel (da cui avène 'u nome origgenarije Amstelredam). Le jàvitande accumenzarene sùbbete-sùbbete ccu sse dedeche ad 'u commerce, e jndr'ô XIV sèchele 'u commerce co' le cetate tedesche d'a Leghe Anseateche devende assaje fiorende. Amsterdam hé ottenute ufficialmènde 'u titole de cetata jndr'ô 1300 o 1301 da 'u vescove de Utrecht Guy van Henegouwen, me già jndr'ô 1275 Amestelledamme (sic) avève ppegghiáte quacche esenzione da parte de une de le Segnore de ll'Aemstel. Le Pajèsere Vasce fùrene aunìte ad 'a corone spagnole fine ad 'u XVI sèchele, quanne hé spicciate 'a uerre de 'ndependenze. 'Mbrà lle conseguenze de lle 'ndependenze, avène fatte trasè jndr'ô state 'a franghèzze de releggione. Amsterdam hé rumaste 'na cetata cattoleche, releggione ca ète 'a cchiù spannùte jndr'â cetata angore ôsce. 'Nu munnde tuttavije fùrene le chiesère convertite ad 'a fede protestande, e ogne anne jndr'ô mise de marze se camìne 'a Stille Omgang, 'na processione ce vuè ccu commemore 'u "Merachele de ll'Ostie" d'u 1345. Mendre le uerre de releggione se spannevane pe' ll'Europe, Amsterdam devende 'nu rifugge pe' assaje crestiáne perseguitate o ca tenèvane pavùre de persecuzione pe' vije d'a lòre releggione. Sonde arrevate ebree d'a Spagne e da 'u Purtugalle, mercande da Anversa fuscènne da 'u sacchegge de lle spagnole e le ugonotte d'a Frange. 'U XVII sèchele ha state l'etate d'ore de Amsterdam. Le sckife olannese salpavane p'u nord Americhe, l'Indonesie, 'u Brasile e l'Afriche, ccrejànne 'nu 'mbere coloniale. Rembrandt hé vissute jndre 'stu sèchele. 'A cetata s'ète spannùte 'ndorne a le canale. Amsterdam devènde 'u puèrte cchiù 'mbortande d'u munne e 'nu cendre de finanze 'ndernazionale. 'U XVIII e 'u XIX sèchele honne 'ndrucate 'na scése jndr'â prosperetate de Amsterdam. Le uerre condre 'a Gran Bretagne e 'a Frange honne misse jndre 'nu granne casine 'a cetata e 'u commerce s'ète spuèste verse Londre. Sus 'ô spicciare d'u XIX sèchele, 'a Revoluzione 'Ndustriale arrive jndr'â cetata. Nuève rotte sus a ll'acque verse 'u mare e verse 'u jume Reno honne fatte nascere nuève rotte commerciale cu lle otre pajèsere. Le condizione de Amsterdam sonde devendate arrète bbuène, me 'a cetata non g'avrà ddà arrevà cchiù a lle sblendore d'u passate. Jndre quiste anne ha state quagghiate 'a Stelling van Amsterdam, 'nu anelle de 42 forte e de terre ca putèvane ccu esse alluvionate, sckaffate ccu defende 'a cetata. 'A prime uerre mondiale no g'hé purtate squasciamènde piccè le Pajèsere Vasce rumasere neutrale. 'U commerce e le 'ndustrie honne sufferte comungue le conseguenze de 'na Europe scassate. 'Mbrà le doje uerre le Olannese quagghiarene de le mure ca scucchiárene Zuider Zee da 'u Mare d'u Nord, ccrejànne 'u famuse IJsselmeer (laghe IJseel). Le distese d'acque ad est de Amsterdam devendarene accussì d'acque dôce, no cchiù salate, e putèrene ccu esse ausate da lle crestiáne. Duranne 'a seconne uerre mondiale le truppe tedesche occuparene 'a cetata accumenzanne da 'u 15 másce 1940 e deportarone quase 100.000 ebree, facènne quase ccu sparèscere 'a comunetate lòre. Anna Frank jève une de lòre. Rrète 'a uerre, Amsterdam jève 'u cendre cchiù 'mbortande p'u commerce de le diamande. P'u fatte ca 'stù commerce jève p'a cchiù granna vanne jndr'â lle mane de affariste e sciojellière ebree, jidde ète sparisciute. Ôsce Amsterdam tène angore 'nu puèste jndr'ô commerce de le diamande, me 'u puèste suve de cendre mondiale jè state ppegghiáte d'a cetata de Anversa jndr'ô Belge. Jndr'â lle anne Sessande e Settande Amsterdam devende arrète famuse, pe' raggione deverse: 'a polìteche de tolleranze verse le droghe leggere hé fatte devendà 'a cetata 'na destinazione populare pe' le hippie. Devendarene assaje frequende le occupazione de edifice vuote e le scondre cu 'a polizzie. Le anne Uèttande accumenzarene jndre 'nu mode 'ngasenate: jndr'ô 1980, mendre 'a Reggine Beatrice avenève 'ngoronate, 'na pruteste s'ète svolse fôre d'a chiesèra. 'U motte de le protestande ère 'Geen woning, geen kroning' (nnijende case, nnijende 'ngoronazione). 'U sinnacate e 'u conziglie comunale pe' spiccià 'stu casine honne avute ddà chiamà l'esercite ccu repigghie 'u condrolle d'a situazione. Duranne le anne ca sonde avenute nnande hé cresciute assaje 'u numere de lle immigrate, specialmènde da 'u Suriname, d'a Turchie e da 'u Marocche. Assaje crestiáne se trasferirene jndr'â lle cetate 'nzeccate, 'mbrà cui Purmerend ed Almere. Quartiere cumme De Pijp e Jordaan, ca èrene d'apprìme javitate da fatijatore, devendarene ambite mete pe' le nuève Yuppie abbiende e pe' le studende. Jndr'â lle stesse anne sonde avenùte granne cangiaminde amministrative: 'a cetata ha state scucchiáte jndre destritte (ôsce 15), responsabbele pe' assaje de lle attivitate ca èrene d'apprìme assignate ad 'u guverne cendrale. L'idee ha state quèdde ccu renzicche l'amministrazione a lle crestiáne. Ll'anne novande fùrene anne de boom economeche. 'U vècchije cendre storeche ha state quase combletamènde restaurate e assaje 'mbrastrutture avènere spicciate. Jndr'ô 1995 'u guverne nazionale hé proposte 'a ccrejazione de 'na "provinge cettadine", combrennènde Amsterdam e le cetate 'nzeccate. 'A popolazzione ha respinde l'idee jndre 'nu referendum. L'opposizione non g'ère tande condre 'a provinge cettadine, me condre 'ô scucchiamènde d'a cetata jndre vanne. Nnande 'u referendum 'a proposte avène archiviate, me a accumenzanne da 'u 1995 quacche vanne d'a cetata devendarene comungue cchiù autonome, e alcune cetate 'nzeccate sonde state 'nglobbate da Amsterdam, sije polìtecamènde ca economecamènde. Jndre 'nu certe senze 'a provinge s'ète ccrejète comungue, sutte 'a forme de "Granne Amsterdam". L'inizzie d'u nuève millennie hé purtate prubbleme economece p'a cetata. 'A disoccupazione jè devendate sembre cchiù ìrte. Le 'ndegrazione de le immigrante arrevate doje decenne fa jè angora prubblemateche, cumme se pòte 'ndrucà da ll'omicidie d'u reggiste Theo van Gogh. Le 800 anne de storie de Amsterdam honne comungue fatte 'ndrucà ca 'a cetata jè capace ccu sse resolleve da periode de 'stù tipe. Monumènde e luèche de 'nderesse Chiazze Dam, 'a storeche chiazze quagghiate sus 'a prime dighe (Dam) de ll'Amstel, cindre pe' andonomasie d'a cetata addò se iacchiene pure le prengepàle monumènde. Palazze Riale, granne edifice barocche quagghiate accumenzanne da 'u 1648 da Jacob van Campen cumme Municipie d'a cetata, cchiù nnande cangiate jndr'â residenze riale. Nieuwe Kerk, 'a Chiese Nuève, d'u XV sèchele. Oude Kerk, 'a Chiese Vècchije, 'a cchiù andìche parrocchiale de Amsterdam, d'u XIV sèchele. Westerkerk, 'a Chiese de ll'Ovest, granne costruzione barocche quagghiate da de Keyser jndr'ô 1620-31. Zuiderkerk, 'a barocche Chiese d'u Sud, d'u XVII sèchele. Beghinaggio quagghiate jndr'ô XV-XVIII sèchele. Cetate gemellate Beira Managua Pechine, da 'u 1994 Sarajevo Montreal Clime (Dutch) 'Mbormazzione sus a 'u clime, su knmi.nl, Royal Netherlands Meteorological Institute. URL conzultate il 30 másce 2009. 'Mbormazzione sus a 'u clime, su worldweather.org. URL conzultate il 6 scennàre 2008. Vite culturale Amsterdam jè 'u cendre culturale de le Pajèsere Vasce, cu 'na granna attivitata jndr'â lle arte, jndr'â danze, jndr'â musèche e jndr'ô tiatre. 'A Concertgebouw, sale da cungerte famuse jndr'ô munne, jè sede d'a Royal Concertgebouw Orchestra. 'U Muziektheater jè 'nu nuève (1986) tiatre lireche, acchiate jndre 'nu edifice chiamate Stopera 'nzieme ad 'u municipie de nnanze a ll'Amstel. Jè sede d'a De Nederlandse Opera e d'a combagnie nazionale de danze. N'otre tiatre famuse assaje jè 'u Carré, pure jidde acchiate sus a ll'Amstel. Amsterdam jè canosciute pure pe' essere une de le prengepále cendre museale d'Europe. Oltre a le musèe de cui avìme parlate d'apprìme, ad Amsterdam se iacchiene 'ô Stedelijk Museum (dedecate a ll'arte de ôsce a die), 'u Musèe Storeche Cettadine, 'u Musèe Ebraiche, 'u Musèe Nauteche (Nederlands Scheepvaartmuseum), 'a sede olannese d'u "Musèe de le Cere" de Madame Tussaud, 'u Musèe Andropologgeche e Tropecale (Tropenmuseum), 'u Musèe d'a Resistenze, ed otre angore. 'Mbrà lle otre istituzione se cundane 'u Conzervatorije Sweelinck, 'u Theatre Group Amsterdam ed 'u National Dance Theatre. Funnate a ll'inizie d'u XVII sèchele, l'Hortus Botanicus de Amsterdam jè une de le sciardìne botaneche cchiù andìche d'u munne, cu assaje specie andìche e rare. L'Istitute 'Ndernazionale de Storie Sociale de Amsterdam jè une de ll'istituzione de recerche e documendazione d'a storie sociale cchiù granne d'u munne, specialmènde pe' quanne arreguarde 'a storie d'u movimènde fatijature. Tande assaje jndr'ô cendre cettadine sonde pure le gallerije d'arte prevate. 'Ô zoo de Amsterdam jè chiamate Artis, da 'u motte latine Natura Artis Magistra, ce jè 'ndarandìne "Nature mèste d'arte". 'Nu munne de fiere, congresse e mostre commerciale sonde organezzate 'nzeccate a 'u cendre congresse "RAI". 'A linee de Difese de Amsterdam jè conziderate patrimonie de l'umanetate de ll'UNESCO accumenzanne da 'u 1996. Sport Amsterdam jè 'a cetata de ll'Ajax, 'na squadre de ballone d'u cambionate olannese ce hé vinde quàtte vôte 'a Coppe de le Cambione e doje vôte 'a Coppe 'Ndercontinendale. Jndr'â metate de lle anne novande hé lassate 'u vècchije Ajax Stadion De Meer ccu se spuèste jndr'â ll'Amsterdam ArenA, acchijate jndr'â vanne sud-est d'a cetata. Jndr'ô 1928 Amsterdam hé ospitate le sciuèche d'a IX Olimbiade. 'Ô stadie olimbeche jè angore 'nfunzione ôsce ed ospite evende sportive e culturale. 'A cetata tène 'na 'mbortande squadre de baseball, le Amsterdam Neptunus, ca sciuèchejndr'ô masseme cambionate olannese, 'na squadre de football americane, le Amsterdam Admirals ('na squadre ca fàce parte d'u NFL Europe, le Amsterdam Admirals, ce jè famuse pe' essere l'uneche squadre jndr'ô cambionate ca no g'è vinde nisciune cambionate World Bowl), ed une de hockey, l'Hockey Club Amsterdam. Jndr'ô 2010 hé ospitate 'a tappe d'apirture d'u Scìre d'Itaglie de ciclisme cu 'a cronometre 'ndividuale ce jè state vinde da lle 'nglese Bradley Wiggins. S'hà ddà dìce pure ca hé ospitate 'a partenze d'a seconne e d'a terze tappe spicciate cchiù nnande respettevamènde a Utrecht e Middelburg. Formazione universetarije Amsterdam tène doje prengepále universetate, l'Universetate de Amsterdam (Universiteit van Amsterdam o UvA) e 'a Franghe Universetate (Vrije Universiteit o VU), canosciute d'apprìme cumme Franghe Universetate Protestande. 'A sove accademie de arte muderne, De Rietveld Academie pigghie 'u nome da ll'architette Gerrit Rietveld e tène 'na bbuène reputazione 'ndernazionale. Carrêscie pubbleche Amsterdam tène assaje sisteme de carrêscie pubbleche cettadine, gestite d'a Gemeentelijk Vervoer Bedrijf (GVB): ttréde linee de metropuletane, pe' 'na vanne jndr'â superficie, senze nisciune passagge a levèlle. 'na linee de metropuletane leggere (sneltram) p'a 'nzeccate cetata de Amstelveen, pe' 'na vanne sus a 'u sedime d'a metropuletane e pe' 'na vanne sus a 'nu tracciate autonome, me co' quacche passagge a levèlle. 16 linee de tram, pe' 'na vanne sus a corsie preferenziale o reservate. assaje linee de autobus, urbane e reggionale, pe' 'na vanne sus a corsie preferenziale o reservate. assaje linee de traghette attraverse l'IJ; une de jidde fatije 24 ore ad 'ul sciùrne e jè rijalate pe' pedone e biceclette. linee de vaporette fàcene servizzie passeggere longhe le canale cettadine. Le carrêscie ferroviarie sonde gestite da lle NS (Nederlandse Spoorwegen). Jndr'â cetata de Amsterdam se iacchijene 10 stazione ferroviarie cu collegamènde ferroviarie nazionale ed 'ndernazionale, 'mbrà cui 'nu servizzie de navette verse l'aeropuèrte 'ndernazionale de Schiphol. Jndr'â ll'orarije notturne se iacchijene trene a ogne ore pe' l'aeropuèrte, pe' Leida, pe' l'Aia, pe' Delft, pe' Rotterdam e pe' Utrecht. Oltre a lle carrêscie pubbleche, ad Amsterdam jè assaje spannùte l'ause d'a biceclette. L'ause d'a màchene jndr'ô cendre cettadine non g'ète vietate da totte le vanne, me tène le conzuete svandagge d'u traffeche e d'a difficoltate ccu acchije 'u parchegge. 'Na linee nôve de metropuletane oriendate da nord a sud jè n'vije de quagghiamènde. Stradère Assaje stradère tènene 'nzeccate 'nu munne de piste ciclabbele e rastrelliere pe' ppoggià 'a biceclette sonde spannùte da totte le vanne jndr'â cetata. Pure ce no ge sonde cchiù comunemènde ausate cumme jndr'ô passate, pure le canale ca attraversane 'u cendre cettadine rappresendane 'na 'mbortande vije de carrêscie. Grazzie a quiste Amsterdam s'ète ppegghiáte 'u nnumenative de "Venezia d'u nord". Se iacchijene assaje sckife chiamate "canal bus" ca fàcene tour jndr'â lle luèche cchiù 'mbortande de Amsterdam acchijate sus a lle canale. Crimine e prubbleme d'a suggetate Cume ogne granna cetata, Amsterdam tène assaje borseggiatore ed otre mariungìedde. S'ha ddà conziglià de 'stè 'nu picche attinde sus a 'u trene ca d'a cetate porte a ll'aeropuèrte de Schiphol, assaje spesse careche de turiste stanghe e careche de bagaglie. Otre punde a rischie pòtene ccu esse le sportièdde bancomat d'a vanne 'ndorne a Chiazze Dam. Pure ad Amsterdam se pòtene ccu 'ngondre pe' le stradère clochard e scurisciúte, specialmènde jndr'ô De Wallen, 'u quartiere "a luce russe", pure ce 'u fenomene jè cchiù piccele de 'nu timbe. Une de lle prengepále attivitate d'a cremenaletate jè ovviamènde 'u furte de biceclette, prengepále mezze de carrêscie de lle olannese, ce se 'ndruche ca, jndr'â sule Amsterdam, se ne cundane cirche 500.000. 'U comune de Amsterdam hé 'ngorse 'nu programme pe' fàce devendà 'u quartiere "a luce russe" cchiù secure, basate sus a ll'accattamènde de locale ed otre proprietate destenate ad attivitate cremenale pe' lle cangià co' attivitate commerciale legale. Quiste hé fatte devendà picche-picchie mègghie 'a percezione d'a securezze jndr'â lle urteme anne. Scucchiamènde amministrative Da 'u 1º másce 2010 'a cetata jè scucchiáte jndre 7 destritte (jndr'ô olannese stadsdelen): Stadsdeel Noord (87.000 crestiáne jndre 67 kmq) Stadsdeel Centrum (81.000 crestiáne jndre 8 kmq) Stadsdeel Zuidoost (80.000 crestiáne jndre 22 kmq) Stadsdeel Nieuw-West (133.000 crestiáne jndre 32 kmq) Stadsdeel West (130.000 crestiáne jndre 10 kmq) Stadsdeel Zuid (132.000 crestiáne jndre 17 kmq) Stadsdeel Oost (112.000 crestiáne jndre 31 kmq) Quidde ca se mange 'A cucine tradizionale se funne sus a 'nu piatte uneche de proporzione granne assaje, soletamènde comboste da carne, fogghie e patane. 'Nu mangiare tradizionalmènde olannse jè l'aringhe crude, ca ad Amsterdam avène servite tagghiate a stuezze cu cepodde tretate e cetrole sutt'acite. 'U passate coloniale de ll'Olanne hé 'nfluite sus a 'u guste de lle crestiáne de Amsterdam: 'mbarticolare sonde assaje apprezzate le piatte de carne d'u Suriname e 'u rijsttafel (rise vianghe cu codorne de fogghie e de carne) de ll'Indonesie. Ad Amsterdam se pòtene ccu acchije le tradizione culinarie de totte 'u munne. 'Mbrà 'a stazione cendrale e Nieuwmarkt se iacchije 'ô Zeedijk cu 'na piccele Chinatown, ce jè chijene chijene de ristorande d'a cchiù deverse provenienze, indonesiane e cenise 'mbarticolare, me se iacchijene pure quidde purtughese e messecane. Le kebab turche e le shoarma arabe sonde da totte le vanne, cumme pure le ristorande ca cucinane pietanze jndr'ô wok sus a 'u mumènde, servite jndr'â lle tradiziunale condenitore de carte cu bacchette ccu conzume 'u paste jndr'â lle vije. Jndr'â lle vanne de Leidsplein se iacchijene, pure, 'nu munne de ristorande tagliáne, argendìne e grice. Putéje ca vennene panèdde granne assaje ed ogne specie de dôce sonde spannùte pe' totte 'u cendre ('nfatte Sanzeni hé paragunate Amsterdam a 'nu gegandesche "Dôce e Salate"). Vite notturne Amsterdam tène 'na granna vite notturne, cu 'nu munne de feste private ca s'honne ddà cundà 'nzieme a le club ed a le locale pubbleche. Seconne quaccheddune, 'stè 'ngombetizione cu Rotterdam p'u titole de "cetata cchiù hip" -ad 'a mode-, me tène comungue 'na sove bellèze uneche. 'Mbrà lle locale conzigliate ce sonde l'Escape, 'u Sinners jndre Heaven, l'Air, 'u dIEP, 'u Rain, 'u Club More, 'u Jimmy Woo, l'Hotel Arena, the PowerZone, 'u Club NL, 'u Supperclub, 'u Melkweg, 'u Korsakoff, 'u Voltt e 'u Paradiso. Se iacchie pure quacche Canal Bus chiamate Pizza Cruise e Jazz Cruise a pajamènde. Sonde de le gire longhe l'Amstel. Evende periodeche Koninginnedag - 'u sciùrne d'a Reggine, 'u 30 abbrìle de ogne anne. Le vije se populane jndre 'na feste ed ospitane 'u vrijmarkt, 'u piccele mercate franghe jndre cui ogneddune venne le proprije vècchije cose. Sciùrne d'a Memorie e Sciùrne d'a Lìbberazione - Jndr'ô Sciùrne d'a Memorie pe' le Muèrte d'a Seconne Uerre Mondiale (4 Másce) avène tenute 'na cerimonie commemorative jndre Chiazze Dam. Jndr'ô Sciùrne d'a Lìbberazione (5 Másce) honne luèche cungerte e manifestazione de cchiù culture addò no ss'ha ddà pajà 'a trasute pe' celebrà 'a lìbbertate. Holland Festival - Jè 'nu festival 'ndernazionale de tiatre, musèche, danze, opere, multimedie, cineme e arte visive. 'U festival hé luèche ogne anne jndr'ô mise de sciùgne. Uitmarkt - Ogne anne jndr'ô luglie . Jè l'andicipazione d'u programme musecale e culturale d'a cetata. Assaje spettachele ca no s'honne ddà pajà e musèche 'nderette. Amsterdam Roots - Festival musecale 'ndernazionale, l'urteme sumáne de sciùgne. Amsterdam Pride - ogne anne jndre aguste, 'a sumáne d'u gay pride.[1] [2] Amsterdam Marathon - 'A maratone de Amsterdam, a metate ottommre. Cannabis Cup - 'A coppe d'a cannabis. 'A terze sumáne de novèmmre. Museumnacht - 'A Notte de le Musèe, musèe apirte fine a lle 2 de notte. Pe' quèste occasione ogne Musèe presende 'nu evende speciale, congerte de musèche classeche, performance e proiezione multimediale. Hé luèche ogne anne 'u prime Sàbbete d'u mise de novèmmre. Da 'u 2010 jè 'mbrogramme 'a notte vianghe de Amsterdam jndr'ô mise de luglie. Crestiáne famuse legate ad Amsterdam Motte e bandiere 'U motte ufficiale d'a cetate jè Heldhaftig, Vastberaden, Barmhartig (valorose, decise, misericordiose). Le ttrède croce de Sand'Andrea sus 'a bandiere sonde associate a quèste ttrède parole, pure ce sijane trasùte jndr'â ll'ause rrète ad 'u motte. 'Na tradizione popolare colleghe le ttréde X a lle ttréde perichele ca se iacchievane sus 'a cetata: l'acque, 'u fuèche e 'a pestilenze. 'A bandiere jè solitamènde oriendate cu le strisce russe-gnure-russe n'senze verticale. Slogan 'U nuève slogan ca l'amministrazione comunale hé scacchiate jndr'ô 2004 pe' promuovere l'immaggene de Amsterdam jè I AMsterdam. 'U vècchie slogan ère Amsterdam heeft het (Amsterdam 'ô tène). Note 'Ndruche pure Otre pruggette Uicchizionarie tène il lemma di dizionario «Amsterdam» Uicchimedie Commons tène files multimediale sus Amsterdam Collegaminde fore a Uicchipèdie Amsterdam sus a Open Directory Project (Segnala sus a DMoz 'nu collegamende ca cendre cu l'argomende "Amsterdam") Site ufficiale de ll'Ende d'u Turisme Olannese Site ufficiale d'ô stadie Olimbeche Rijksmuseum (Musèe naziunale) Van Gogh Museum Rembrandthuis - Amsterdam Concertgebouw (Sale de le cungerte)